เรื่องร้องเรียน: สวัสดีค่ะ ขอแจ้งเรื่องคนเร่ร่อนมานอนใกล้ๆคลินิกค่ะ ทำให้วิศัลย์ทัศน์ดูไม่ดี และทำให้ลูกค้าที่เดินผ่านไปมา และมาใช้บริการที่คลินิกเกิดความหวาดกลัวไม่ปลอดภัยค่ะ ต้องแจ้งหน่วยงานไหนค่ะ เพื่อมาจัดการเรื่องคนเร่ร่อนอยู่ไม่เป็นที่เป็นทางค่ะ
การดำเนินการของเจ้าหน้าที่: เจ้าหน้าที่สำนักงานเขตพระโขนงได้ลงพื้นที่ตรวจสอบ ในวันที่ 18 ตุลาคม 2565 เวลาประมาณ 14.30 น. ได้พบบุคคลดังกล่าวอาศัยหลับนอนอยู่บริเวณหน้าตึกข้างไครโอคลีนิคช่วงทางขึ้นสถานีรถไฟฟ้าปุณณวิถี เจ้าหน้าที่ฯ เข้าสอบถามได้ความว่า ชื่อ นายเชิดชัย เอี่ยมเพ็ง อายุ 30 ปี พื้นเพเป็นคนจังหวัดชลบุรี ได้มาอาศัยพักพิงเพียงชั่วคราวในจุดดังกล่าวเพื่อจะได้เดินทางต่อไปยัง จ.นครราชสีมา และไม่ประสงค์ขอรับความช่วยเหลือ เพื่อความเป็นระเบียบเรียบร้อย และไม่เป็นที่กังวลใจของผู้ที่อยู่ในละแวกนั้น เจ้าหน้าที่ฯ ได้แจ้งให้ นายเชิดชัย เคลื่อนย้ายออกจากจุดดังกล่าวเพื่อจะได้เดินทางไปยัง จ.นครราชสีมา ต่อไป
ความเห็นของผู้แจ้ง: ขอขอบคุณเจ้าหน้าที่ทุกท่านที่มาช่วยเหลืออย่างรวดเร็วเกินความคาดหมายมากๆเลยค่า ขอบคุณอีกครั้งจากใจค่า🙏🏻💝🥰🙏🏻
พื้นที่: แขวงบางจาก เขตพระโขนง กรุงเทพมหานคร